Blamering gaan nie herstel bring | Netwerk24
Blamering gaan nie herstel bring
Deur Piet Erasmus, Muizenberg 14 Julie 2019 19:26
Wat 'n vars briesie in Anton van Niekerk se "Moedskep vir die toekoms" (09.07).
Anders as die gewone verwyte en beskuldiging teenoor die ouer (blanke) geslag as "onnosel en hardvogtig", is hier 'n eerlike ontleding van waar ons (almal in Suid-Afrika) ons deesdae bevind.
F.W. de Klerk kry krediet vir sy insig tot 'n uitsiglose toekoms, en sy samewerking met Nelson Mandela verander die uitsig na iets meer positiefs.
Daar is egter deesdae weer tekens van uitsigloosheid . . . waarvan die resep vir herstel nie rus in die vervelige blamering van die ou garde nie, maar in intervensies deur ons bevolking by wyse van die gehalte van politici en bestuurders wat ons moet aanwys en op hul tone hou in ons land.